Som de aller fleste levende organismer trenger gjærsoppen næring, vann og oksygen. I en deig får gjærsoppen mat fra stivelsen i melet, vann får den fra deigvæsken, og oksygen får den ved at deigen blir knadd. Gjær puster ut karbondioksid. Gassen gjør at deigen hever en del. I tillegg til mat, vann og oksygen trenger gjærsoppen en temperatur på 28 til 38 grader. Gjær trives best ved en temperatur på 37 grader (kroppstemperatur), og dør hvis det blir over 50 grader.